Bolniška odsotnost delavca vpliva na obvladovanje vaših delovnih procesov, saj je treba prilagoditi organizacijo dela, posledično pa ste prizadeti tudi finančno zaradi izplačevanja nadomestila bolniškega dopusta, potreb po nadomeščanju, zmanjšane proizvodnje itd. Prav tako pa neupravičena bolniška odsotnost delavca daje ostalim zaposlenim negativen signal in ustvarja negativno klimo v podjetju.
Izkoriščanje bolniškega dopusta oz. njegova zloraba je ena najpogostejših kršitev iz delovnopravnega razmerja. Takšno dejanje pomeni kršitev osme alineje 1. odstavka 110. člena Zakona o delovnih razmerjih, ta pa ima za pravno posledico v skrajnem primeru lahko tudi izredno odpoved pogodbe o zaposlitvi.
Pri odkrivanju morebitnih zlorab bolniškega dopusta se uporabljata dva prijema, in sicer:
1. KONTROLA BOLNIŠKEGA DOPUSTA
Kontrola bolniškega dopusta se opravi na naslovu prebivališča delavca oziroma na naslovu, kjer naj bi bil delavec v času bolniškega dopusta. Gre predvsem za preventivno delo, katerega glavni namen je zmanjšati število bolniške odsotnosti tistih, ki to izkoriščajo. Pri tem ugotovimo ali delavec spoštuje predpisani bolniški red in pridobimo še druge relevantne podatke v zvezi z delavčevo odsotnostjo z dela. V kolikor pri kontroli bolniškega dopusta zaposlenega zalotimo v okoliščinah, ki bi lahko pomenile zlorabo bolniškega dopusta, se okoliščine dokumentirajo z uporabo tehničnih sredstev za slikovno snemanje.
Izkušnje in statistika kažejo, da izvajanje rednih sistematičnih kontrol bolniškega dopusta v podjetjih učinkovito zmanjšujejo delež zaposlenih na bolniškem dopustu.
2. NADZOR BOLNIŠKEGA DOPUSTA
Pri nadzoru bolniškega dopusta gre za neprekinjeno, dlje časa trajajoče operativno delo detektiva, kjer se z nadzorom/spremljanjem zaposlenega ugotovi, kaj le-ta dejansko dela v času bolniškega dopusta. Z uporabo tehničnih sredstev za slikovno snemanje dokumentiramo dejansko stanje in vse relevantne okoliščine, ki pomenijo ali bi lahko pomenile zlorabo bolniškega dopusta. Dokazno gradivo nato skupaj s strokovnim poročilom posredujemo naročniku. Odvisno od teže kršitev, ugotovljenih okoliščin in posledic, se lahko na osnovi izdanega strokovnega poročila nadalje odločite za uvedbo disciplinskega postopka, postopka odpovedi pogodbe o zaposlitvi in/ali ugotavljanja odškodninske odgovornosti.